ส้ม (สายน้ำผึ้ง)ห้วยโป่ง ยืน 1 เรื่องคุณภาพ 1 สัปดาห์ยอดขายกว่า 200,000 บาท เตรียมยกระดับสู่ Modern Trade
นางสาวยุพา นาคา พาณิชย์จังหวัดแม่ฮ่องสอน เร่งหารือนายพยุงศักดิ์ สิทธิลภ หัวหน้ากลุ่มส่งเสริมและพัฒนาการผลิต สำนักงานเกษตรจังหวัดแม่ฮ่องสอน เพื่อผลักดันและวางแผนการตลาดส้ม(สายน้ำผึ้ง) ห้วยโป่ง จังหวัดแม่ฮ่องสอน ออกสู่ตลาด หลังจากได้ทำการทดสอบตลาดโดยการจำหน่ายทั้งรูปแบบออนไลน์และออฟไลน์ในงานแสดงสินค้า OTOP ไทย สู้ภัย โควิด - 19 ณ อาคารอิมแพ็ค เมืองทองธานี ชาเลนเจอร์ 3 ระหว่างวันที่ 18 - 26 ธันวาคม 2564 และตลาดนัดสวัสดิการกระทรวงพาณิชย์ ได้รับความสนใจจากลูกค้าเกินคาด โดยใช้เวลาเพียง 5 วัน ยอดจำหน่ายแล้วกว่า 200,000 บาท และได้รับความสนใจจากลูกค้าในการสั่งจองส้มฯ ในช่วงเทศกาลตรุษจีนที่จะถึงนี้ รวมทั้งอยู่ระหว่างขั้นตอนการเจรจาเพื่อนำเข้าจำหน่ายใน Modern Trade ต่อไปความพิเศษของส้มห้วยโป่งคือ น้ำที่ใช้รดต้นส้มนั้นมาจาก น้ำแร่ธรรมชาติที่เกิดขึ้นเองในหมู่บ้าน ที่ทำให้ส้มที่นี่รสชาติดีเป็นพิเศษ เปลือกแกะง่าย ผิวส้มบาง ไม่เหนียว เนื้อในฉ่ำหวานอมเปรี้ยว รสกลมกล่อม จนเป็นที่นิยมของผู้บริโภค โดยจัดจำหน่ายตั้งแต่ 40 บาทขึ้นไป